Du Polytheacute;isme Romain, Vol. 2:… - 9780243982004 - koop boek
Home > Soektog > 9780243982004
Alle boeke vir 9780243982004 - vergelyk elke aanbod
9780243982004 (?) of 0243982003
Kategorie: Taschenbuch > Geisteswissenschaften, Kunst & Musik > Philosophie > Antike
ISBN (alternatiewe skryfwyses): 0-243-98200-3, 978-0-243-98200-4
Vind alle beskikbare boeke vir jou ISBN nommer 9780243982004 Vergelyk pryse vinnig en maklik en onmiddellik bestel.
Beskikbaar skaars boeke, gebruikte boeke en tweede hand boeke van die titel "Du Polytheacute;isme Romain, Vol. 2: Consideacute;reacute; dans Ses Rapports Avec la Philosophie Grecque Et la Religion Chreacute" uit Constant, Benjamin word gelys heeltemal. Die Hoërskool Menlopark | Akademie | Wiskunde & Wetenskap
12 Maart 2013 19:00
DIE HOËRSKOOL MENLOPARK	Akademie	Wiskunde & Wetenskap	Menlo-Wetenskap - Beste 2011-uitslae in distrik
UP with Science Die Universiteit van Pretoria (UP) bied Up with Science vir wetenskap-entoesiaste aan. Gaan loer by www.upwithscience.up.ac.za of e-pos upwithscience@up.ac.za
George de Kock en Anke Roux is gekeur om deel te wees van die UP with Science- program. "UP with Science" is `n verrykingsprogram wat deur die Universiteit van Pretoria aangebied word vir hoërskoolleerlinge van die groter Pretoria. Slegs 50 gr. 10 leerlinge word jaarliks vir die program, wat oor 3 jaar strek, gekeur.
Elke skool mag jaarliks slegs 2 gr. 10 leerlinge nomineer. Slegs een leerling en in uitsonderlike gevalle, 2 leerlinge, word vir die program gekies. Die besondere prestasie het ons weer eens te beurt geval dat beide die leerlinge wat genomineer is, tot die program toegelaat is.
Liezl Ferreira in gr. 11 is reeds die afgelope jaar betrokke by UP with Science
Leerlinge by Die Hoërskool Menlopark is gedrewe, entoesiasties en gemotiveerd om te presteer op akademie, sport en kultuur.
Wat `n plesier om Menloparkers in `n Fisiese- of Lewenswetenskapklas te hê, wat almal oor bogenoemde eienskappe besit. Leerlinge motiveer mekaar, stimuleer mekaar met kreatiewe vrae en antwoorde en ondersteun mekaar tot volgehoue prestasie. Uitstekende uitslae in die Matriek eindeksamen, met gemiddeldes van bo 75%, getuig hiervan.
Lesse word aangebied met die nuutste hulpmiddels, onder andere uitstekende “Power Point” aanbiedings, modelle wat direk van die Internet afgetrek kan word, inligting wat vir epos aan leerlinge beskikbaar gestel word, ensovoorts.
Die Departement Fisiese- en Lewenswetenskappe doen sy leuse “Waar Wenners Wenners Word” gestand met kurrikulêre en buitekurrikulêre prestasies.
Ons leerlinge neem jaarliks in groot getalle deel aan die Natuurwetenskapolimpiade en die Bio Science Olimpiade.
Tydens die Jaarlikse Wetenskapweek het ons vir die eerste keer `n brugboukompetisie met spagetti geloods. Die leeringe se kreatiwiteit en ingenieursvernuf het gesorg vir uiteenlopende ontwerpe. Die wenbrug is gebou deur Altus Bisschoff, Heinrich van Niekerk en Michael Brink, het slegs 136,8 g geweeg en 63,5 keer sy eie massa gedra.
Die Wetenskapweek is afgesluit met die jaarlikse gala-aand, waartydens die gr. 11 en 12 leerlinge kragte gemeet het in `n vasvrakompetisie. Ons gasspreker, Marina Joubert, het kom gesels oor die SKA-projek in die Karoo. Leerlinge is hier bewus gemaak van loopbaangeleenthede in daardie rigting.
Al die juniorleerders het aan die Interne Wetenskapexpo deelgeneem. Die projekte is deur die personeel geëvalueer en die beste 70 projekte is in die saal uitgestal. Die saal was `n skouspel van kleur en die energie was ongelooflik!!
Eksterne beoordelaars, elkeen `n kundige op sy/haar gebied, is gebruik om hierdie 70 projekte weer te beoordeel. Agtien projekte oor `n groot verskeidenheid van onderwerpe is gekies om in September aan die Noord-Gauteng Expo deel te neem. Soos een beoordelaar dit spontaan gestel het: „Die Menloparkers se werk is so puik; die standaard styg elke jaar.“ By Noord-Gauteng Expo het ons 3 brons, 6 silwer en 6 goue medaljes verower. Vier van die ses goue medaljewenners het ook deurgedring na die Nasionale Expo. Juanize Heunis het spesiale toekennings ontvang vir „Uitstaande gebruik van die Afrikaanse Taal“, asook vir die „Beste Sosiale en Psigologiese Projek“, Willie Scribante het ook `n spesiale toekenning ontvang vir „Uitstaande gebruik van die Afrikaanse Taal“, terwyl Joanne Cunze weggestap het met `n spesiale toekenning vir die „Beste projek in Mediese Wetenskappe.“
Ons goue medaljewenners het weer eens hulle staal gewys by die Nasionale Natuurwetenskap Expo. Willie Scribante, Mandi Clark, Odette du Plessis en Elmien en Jana Mattheus het almal brons medaljes verower, terwyl Juanize Heunis `n goue medalje verwerf het. Elmien en Jana Mattheus het hulle onderskei as wenners van `n prys wat deur die „Microscopy Society of South Africa“ geborg is.
Juanize staan ook `n kans om volgende jaar te gaan deelneem aan die Internasionale Natuurwetenskap Expo in Amerika.
Ons leerlinge het weer eens geskitter in die Tegnologie Olimpiade, wat een van die hoogtepunte is op ons jaarlikse Natuurwetenskapkalender. Die span met Hulda Viljoen, Marnus Conradie en Jandrei Strauss, het deurgedring van die Nasionale Tegnologie Olimpiade. By hierdie kompetisie, was hulle die wenners van die voorbereide uitdaging, asook een van die onvoorbereide uitdagings. Brugbou-uitslae
Die jaarlikse interne brugboukompetisie is pas afgehandel. Rayno Pierce, Vincent Joubert en Jeandre van der Merwe se brug van 159 g het 27 kg gedra voor dit geknak het.
Lana van Biljon en Madelein Karsten se brug van 167 g het tweede plek geneem met 26 kg.
Menlo-Wiskunde Wiskunde is beslis een van die vlagskipvakke by Die Hoërskool Menlopark. Ons kan met groot trots en dankbaarheid terugkyk na wonderlike uitslae die afgelope jare – iets waaraan nie net die matriekonderwysers werk nie, maar waarvoor van gr 8 af kennis en liefde ingeploeg word.
2008: 87 onderskeidings met ‘n graadgemiddeld van 72%, Toppresteerder (distrik) in Wiskunde met 100%
2009: 78 onderskeidings met ‘n graadgemiddeld van 72%
2010: 76 onderskeidings met ‘n graadgemiddeld van 72%, Toppresteerder (distrik) in Wiskunde met 100%
Tog gaan dit by Menlo-Wiskunde nie net oor die onderskeidings nie, maar oor heelbrein-onderrig en ontwikkeling in die linkerbreingeoriënteerde vak. Ons is bevoorreg om ‘n data-projektor in elke klas te hê waar klem o.a op die visuele wonderwêreld van funksies en transformasies val.
Dan word kreatiwiteit ook gestimuleer met ‘n π-dag wat gehou word – dit was mos nou 14/3 en π = 3,14 ...! Op ‘n kompetisie-basis gaan gekyk word wie die meeste desimale van die irrasionale getal kan memoriseer . . . met groot pryse op die spel!
Dalk is een van die pryse nog ‘n lekker sappige pie! Met ons Wiskunde-Olimpiade se meer as 150 leerders mekaar die stryd met laterale denke Wiskundige denke aan.
By Die Hoërskool Menlopark neem ons graag die angs uit Wiskunde en sit ons graag die A-ha-belewenis van oplos en ontdek terug in Wiskunde- beslis binne elke kind se bereik met toewyding van onderwysers en volgehoue ywer van die leerders.
Menlo-Wetenskap "Waar wenners wenners word"
Die leerders van Die Hoërskool Menlopark is ernstig oor Natuurwetenskap, soos hulle bewys wanneer hulle in die laboratoriums oorborrel van entoesias-me. By Die Hoërskool Menlopark is Fisiese en Lewens-wetenskap ook pret! Die waagmoediges saag varkkoppe middeldeur in die Lewenswetenskap-laboratoriums en watergevulde ballonne trek deur die vensters wanneer die leerders in die Fisiese Wetenskap begin prakties doen. Met Chemieprakties, hoor jy kort-kort sinsnedes soos: “Oe, dis cool!” of “Sal dit ontplof as ons dit bymekaar gooi, Juffrou?“ Menlowetenskap kook reg deur die jaar, maar in die derde kwartaal, tydens die Natuurwetenskapweek is almal in rep en roer! Navorsing word gedoen en ons toekomstige wetenskaplikes kom vorendag met puik idees van hoe om hierdie wêreld `n nog beter, geriefliker en omgewingsvriendeliker plek te maak. Benewens ons Interne Wetenskapexpo, presteer ons leerders ook jaarliks op provinsiale en nasionale vlak.
Ons hou jaarliks `n interne brugboukompetisie. Die wenners van hierdie kompetisie dring deur na die Streeksbrugboukompetisies.
Parkies beskou Olimpiades as `n groot uitdaging en nog groter lekkerte. Ons neem jaarliks deel aan die Natuurwetenskapolimpiade (gr. 8 en 9), Lewenswetenskap- en Fisiese Wetenskapolimpiades (gr. 10 – 12). Die Tegnologie Olimpiade is groot pret vir elkeen wat droom om `n ingenieur te word. Ook hier presteer Parkies op provinsiale en nasionale vlak.
Wie het gesê Sudoku is net vir “nerds“? Dis is `n groot lekkerte as die hele skool deelneem aan `n Sudokukompetisie. Die uitkloprondtes vreet aan die senuwees omdat `n kombinasie van vernuf en spoed op die ou end gaan bepaal wie die Sudokukoning sal wees.
Menlo-wetenskap is MENLO-WETENSKAP juis omdat daar uiters bekwame Fisiese Wetenskap- en Lewenswetenskap onderwysers is, wat nie net `n passie vir die vak het nie, maar ook `n passie het vir kinders. Klasse word so aangebied, dat elke leerder dit as `n belewenis eerder as `n les beskou. Die sukses in die Wetenskapdepartement word weerspieel in die puik Matriekuitslae wat jaarliks behaal word.
In die laboratoriums wemel dit van Parkie entoesiaste; Parkies kook; Parkies is “Waar Wenners Wenners Word.”
© 2013 Die Hoërskool Menlopark. Designed and developed by Woema Graphic and Web Design